सीवान के पूर्व सांसद व राजद नेता मो. शहाबुद्दीन पर एक और मामले में आरोप तय हुआ है। इस मामले में दोषी साबित होने पर पूर्व सांसद की मुश्किलें और बढ़ सकती हैं। मिली जानकारी के अनुसार लॉ पार्ट-दो (एलएलबी) की परीक्षा में फर्जी तरीके से अपने बदले दूसरे को शामिल कराने के मामले में पूर्व सांसद शहाबुद्दीन के खिलाफ आरोप तय कर दिए गए। इसके लिए सोमवार को मुजफ्फरपुर के एसडीजेएम (पूर्वी) एसके राय की अदालत में आरोप तय करने की प्रक्रिया पूरी हुई।